Azərbaycana «Chevrolet Orlando» avtomobil modeli gətirilib
2011-04-26 Просмотров: 3303
«Chevrolet» avtomobillərinin Azərbaycanda rəsmi təmsilçisi olan «Performance Center» şirkəti ölkəyə yeni «Orlando» miniven modelini gətirib.
Şirkətdən verilən məlumata görə, hazırda ölkəyə yeni miniven mühərriki 1,8 litr həcmində (141 at gücü) olan mexaniki sürətötürücü qutu ilə gətirilir: «Bu avtomobilin qiyməti komplektasiyadan asılı olaraq 19-20,5 min manat təşkil edir. Avtomobilin avtomat sürətötürücü qutu ilə olan modeli ölkəyə bu il ərzində gətiriləcək».
«Yeddi nəfərlik minivenin oturacaqları üç sırada yerləşdirilib ki, ikinci sıra 60:40 proporsiya nisbətində, digər oturacaqlar ayrı-ayrılıqda yığılır. Birinci sıra istisna olmaqla, bütün oturacaqlar sərnişinə rahat olan şəkildə yığıla bilir. Bununla da yük yeri daha da genişləndirilir ki, bu halda avtomobil sahibi hətta mebel daşıya bilir», - deyə şirkətdən bildirilib.
Bundan başqa, «Chevrolet Orlando» 6 təhlükəsizlik yastığı (sürücü, ön sərnişin, yan və pərdəlik), təhlükəsiz kabinası, təcili dayanma və dönmə zamanı kömək edən dinamik stabilizasiya sistemi ilə təchiz olunub.